section_heading: Književno-publicistički rad
paragraph_text: U Medicinskom fakultetu i u Kliničkome bolničkom centru Zagreb dr. Keros je obavljao brojne dužnosti i predano je nastojao uskladiti djelovanja tih dviju ustanova. U Medicinskom fakultetu je obavljao dužnosti predsjednika Fakultetskog savjeta i prodekana i naposljetku člana Kolegijalnog poslovodnog organa za suradnju s drugim ustanovama te izdavačka djelatnost. Kao predsjednik Fakultetskog savjeta i prodekan, te član osnivačkih odbora i koordinator, značajno je od 1979. do 1982. godine, pridonio utemeljenju dislociranih cjelovitih studija u Osijeku i u Splitu, te organiziranju nastave koja, unatoč neprimjerenim uvjetima, kakvoćom nije zaostajala za nastavom u matičnom fakultetu. To je pak bilo među presudnim čimbenicima razvoja dislociranih studija u današnje fakultete.